《陈楚宾邀登南阁出示诸公所赋诗索予继和》
明代·戴奎

忆别高堂凡五载，今日重游鬓毛改。长老惊为倒履迎，林园却似留春待。

松间旧榻下陈蕃，席上清樽倾北海。是日云销天宇清，大开南阁兴纵横。

钩帘晚峰万树出，俯槛晴坞千花明。少长须臾亦星聚，歌吟间作如韶鸣。

乃知此地即仙隐，万里何必求蓬瀛。

作者简介：元明间浙江黄岩人，字文祥。元末为钱塘录事。明初徙濠。洪武中以荐为齐河县主簿。工诗，有《介轩集》。